ᱦᱤᱞᱤ, ᱮᱛᱚᱢ ᱫᱤᱱᱟᱡᱽᱯᱩᱨ

ᱦᱤᱞᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱮᱛᱚᱢ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱵᱟᱞᱩᱨᱜᱷᱟᱴ ᱥᱟᱵᱽᱰᱤᱵᱤᱡᱚᱱ ᱨᱮ ᱦᱤᱞᱤ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ-ᱵᱟᱝᱞᱟᱫᱮᱥ ᱥᱤᱢᱟᱹ ᱨᱮ ᱢᱤᱫᱴᱟᱹᱝ ᱥᱤᱢᱟᱹ ᱯᱟᱥᱴᱟ ᱠᱟᱱᱟ ᱾

ᱱᱟᱜᱟᱢ
᱑᱙᱗᱑ ᱥᱮᱨᱢᱟ ᱨᱮᱭᱟᱜ ᱤᱱᱫᱳ-ᱯᱟᱠᱤᱥᱛᱟᱱᱤ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱒᱔ ᱱᱚᱵᱷᱮᱢᱵᱚᱨ ᱠᱷᱚᱱ ᱑᱑ ᱰᱤᱥᱮᱢᱵᱚᱨ ᱑᱙᱗᱑ ᱫᱷᱟᱹᱨᱤᱡ ᱦᱤᱞᱤ ᱥᱤᱢᱟᱹ ᱨᱮ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱵᱟᱱᱟᱨ ᱫᱤᱥᱚᱢ ᱨᱤᱱ ᱔᱐᱐ ᱜᱟᱱ ᱯᱷᱟᱹᱫᱽ ᱠᱚ ᱜᱚᱡ ᱮᱱᱟ ᱾

ᱚᱛᱱᱚᱜ
ᱴᱷᱟᱶ
ᱦᱤᱞᱤ  ᱨᱮ ᱢᱮᱱᱟᱜᱼᱟ ᱾

ᱯᱩᱞᱤᱥ ᱥᱴᱮᱥᱚᱱ
ᱯᱚᱪᱷᱤᱢ ᱵᱟᱝᱞᱟ ᱯᱩᱞᱤᱥ ᱟᱜ ᱛᱟᱞᱟ ᱨᱮ ᱦᱤᱞᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱦᱤᱞᱤ ᱥᱤᱰᱤ ᱵᱚᱱᱚᱛ ᱴᱷᱮᱱ ᱟᱹᱭᱫᱟᱹᱨᱤ ᱴᱚᱴᱷᱟ ᱠᱟᱱᱟ ᱾

ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱞᱤ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒,᱑᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱑᱘᱑ (᱕᱐%) ᱠᱚᱲᱟ ᱟᱨ ᱑,᱐᱘᱔ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱑᱗᱓ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱤᱞᱤ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱞᱮᱠᱷᱟ ᱫᱚ ᱑,᱘᱓᱙ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱦᱚᱲᱟᱜ ᱙᱑.᱔᱐%) ᱾

ᱥᱟᱜᱟᱲᱚᱢ
᱑᱙᱔᱗ ᱥᱟᱞᱮ ᱨᱮ ᱵᱷᱮᱜᱟᱨ ᱚᱠᱛᱚ ᱨᱮ ᱦᱤᱞᱤ ᱨᱮᱞᱣᱮ ᱥᱴᱮᱥᱚᱱ ᱫᱚ (ᱱᱤᱛᱚᱜ ᱪᱤᱞᱦᱟᱴᱤ-ᱯᱟᱨᱵᱚᱛᱤᱯᱩᱨ-ᱥᱟᱱᱛᱷᱟᱦᱟᱨ-ᱫᱟᱨᱥᱱᱟ ᱞᱟᱭᱤᱱ ᱨᱮ) ᱯᱟᱠᱤᱥᱛᱟᱱ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱱᱤᱛᱚᱜ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱦᱟᱠᱤᱢᱯᱩᱨ ᱩᱯᱚᱡᱮᱞᱟ ᱨᱮ ᱢᱮᱱᱟᱜᱼᱟ ᱾

ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱐ ᱫᱚ ᱢᱟᱞᱫᱟ ᱴᱟᱣᱩᱱ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱦᱤᱞᱤ ᱨᱮ ᱢᱩᱪᱟᱹᱫᱚᱜᱼᱟ ᱾

ᱦᱤᱞᱤ ᱫᱚ ᱟᱡᱟᱜ ᱯᱩᱲᱥᱤ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱵᱟᱥ ᱦᱚᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱦᱤᱞᱤ ᱠᱷᱚᱱ ᱵᱟᱞᱩᱨᱜᱷᱟᱴ ᱞᱟᱹᱜᱤᱫ ᱟᱹᱰᱤ ᱜᱟᱱ ᱯᱨᱟᱭᱵᱷᱮᱴ ᱵᱟᱥ ᱑᱕ ᱛᱤᱯᱤᱡ ᱨᱮ ᱪᱟᱞᱟᱜᱼᱟ ᱾ ᱦᱤᱞᱤ ᱠᱷᱚᱱ ᱢᱟᱞᱫᱟ, ᱵᱚᱨᱦᱟᱢᱯᱩᱨ, ᱥᱤᱞᱤᱜᱩᱲᱤ, ᱨᱟᱭᱜᱚᱸᱡᱽ ᱫᱷᱟᱹᱨᱤᱡ ᱥᱚᱨᱠᱟᱨᱤ ᱵᱟᱥ ᱥᱮᱵᱟ ᱮᱱᱵᱤᱮᱥᱴᱤᱥᱤ ᱦᱚᱸ ᱢᱮᱱᱟᱜᱼᱟ ᱾

ᱡᱚᱛᱚ ᱟᱭᱩᱵ ᱜᱮ ᱥᱭᱟᱢᱳᱞᱤ ᱯᱚᱨᱤᱵᱷᱟᱵᱚᱱ, ᱨᱚᱭᱮᱞ ᱠᱨᱩᱡᱟᱨ ᱮᱢᱟᱱ ᱞᱮᱠᱟᱱ ᱟᱹᱰᱤ ᱜᱟᱱ ᱵᱟᱥ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮ ᱪᱟᱞᱟᱜᱼᱟ ᱟᱨ ᱛᱤᱱᱟᱹᱝ ᱜᱟᱱ ᱵᱟᱥ ᱥᱤᱞᱤᱜᱩᱲᱤ ᱟᱨ ᱠᱩᱪᱵᱤᱦᱟᱨ ᱞᱟᱹᱜᱤᱫ ᱦᱚᱸ ᱪᱟᱞᱟᱜᱼᱟ ᱾

ᱥᱮᱪᱮᱫ
ᱮᱥ.ᱵᱤ.ᱮᱥ. ᱥᱚᱨᱠᱟᱨᱤ ᱠᱚᱞᱮᱡᱽ, ᱦᱤᱞᱤ ᱫᱚ ᱒᱐᱑᱕ ᱥᱟᱞ ᱨᱮ ᱦᱤᱞᱤ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱫᱚ ᱜᱳᱣᱨ ᱵᱚᱝᱜᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱟᱨ ᱵᱟᱝᱞᱟ, ᱥᱚᱸᱥᱠᱨᱤᱛ, ᱤᱝᱞᱤᱥ, ᱱᱟᱜᱟᱢ, ᱯᱷᱤᱞᱥᱚᱯᱷᱤ ᱟᱨ ᱡᱤᱣᱤ ᱥᱟᱬᱮᱥ ᱨᱮ ᱚᱱᱚᱨᱥ ᱠᱚᱨᱥ ᱟᱨ ᱟᱨᱴᱥ ᱟᱨ ᱥᱟᱬᱮᱥ ᱨᱮ ᱡᱮᱱᱨᱟᱞ ᱠᱚᱨᱥ ᱮᱢᱚᱜᱼᱟ ᱾

ᱦᱤᱞᱤ ᱨᱟᱢᱱᱟᱛᱷ ᱦᱟᱭ ᱤᱥᱠᱩᱞ ᱫᱚ ᱥᱚᱨᱠᱟᱨ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱ ᱢᱤᱫ ᱦᱟᱭ ᱤᱥᱠᱩᱞ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱑᱔ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾

ᱦᱤᱞᱤ ᱜᱟᱨᱞᱥ ᱦᱟᱭ ᱤᱥᱠᱩᱞ, ᱢᱤᱫ ᱩᱥᱩᱞ ᱛᱟᱱᱟᱞᱟ ᱟᱥᱲᱟ, ᱑᱙᱒᱓ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾

ᱯᱷᱚᱴᱮᱯᱩᱨ ᱵᱟᱞᱩᱯᱟᱲᱟ ᱦᱟᱭ ᱤᱥᱠᱩᱞ, ᱢᱤᱫ ᱥᱟᱶ-ᱥᱮᱪᱮᱫ ᱦᱟᱭ ᱤᱥᱠᱩᱞ, ᱑᱙᱘᱕ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾

ᱯᱩᱨᱟᱹ ᱟᱹᱛᱩ ᱨᱮ ᱯᱚᱱᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ ᱑᱓ ᱜᱚᱴᱟᱝ ᱮᱛᱚᱦᱚᱵ ᱟᱥᱲᱟ ᱢᱮᱱᱟᱜᱼᱟ ᱾

ᱦᱤᱞᱞᱤ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ

ᱦᱚᱲᱢᱚ ᱥᱟᱶᱟᱨ
ᱦᱤᱞᱞᱤ ᱨᱮ ᱦᱤᱞᱞᱤ ᱟᱹᱛᱩ ᱟᱥᱯᱟᱛᱟᱞ (᱒᱕ ᱵᱮᱰ ᱥᱟᱶᱛᱮ) ᱦᱤᱞᱤ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱢᱩᱬ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱠᱟᱱᱟ ᱾ ᱴᱤᱭᱚᱨ (ᱵᱤᱱᱥᱤᱨᱟ ᱯᱤ. ᱮᱪ. ᱥᱤ.) (᱑᱐ ᱵᱮᱰ ᱥᱟᱶᱛᱮ) ᱟᱨ ᱛᱨᱤᱢᱳᱦᱤᱱᱤ (᱑᱐ ᱵᱮᱰ ᱥᱟᱶᱛᱮ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱮᱛᱚᱢ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱛᱷᱚᱠ:ᱵᱟᱝᱞᱟᱫᱮᱥ-ᱥᱤᱧᱚᱛ ᱥᱤᱢᱟᱹ ᱯᱟᱨᱚᱢ